नई दिल्ली। जाने माने पाकिस्तान प्रेमी सोशल एक्टिविस्ट सुरेन्द्र कुलकर्णी ने ऐलान कर दिया है के वो पाकिस्तान पर आधारित एक कॉमेडी आर्ट फिल्म की कथा लिखेंगे और साथ ही उसे डायरेक्ट भी करेंगे। इस फिल्म की कास्टिंग, पटकथा, संवाद से लेकर आइटम नंबर की डायरेक्शन भी वे ही करेंगे। एक प्रेस कांफ्रेंस को संबोधित करते हुए कुलकर्णी एक्साइटेड लहजे में बोले, “देखिए पाकिस्तान तो कुछ ही साल पहले अस्तित्व में आया है तो उन बेचारों की कोई हिस्ट्री तो है नहीं। हमसे ही इतिहास उधार ले सकते हैं। तो “पाजीराव पाकिस्तानी” एक कोशिश है उन बेचारों को कुछ ऐसी फिल्में देने की जो उन्हें अपने इतिहास का मजा दे सके।
चूंकि यह एक कॉमेडी आर्ट फिल्म है तो इसमें मेरा मकसद ये दिखाना होगा के बाई चांस अगर पाकिस्तान भी हजारों साल पुराना देश होता तो वहां किस तरह के पाजी किस्म के इंसान होते, इसलिए इस फिल्म का नाम ‘पाजीराव पाकिस्तानी’ रखा है मैंने। उन्होंने कहा कि आइटम नंबर्स की आइटम्स … मेरा मतलब के एक्ट्रेस तय हो चुकी हैं, उनका सिलेक्शन मैंने कल रात को एक ऑडिशन के बाद कर डाला था। मेन लीड में रणवीर सिंह ही रहेंगे।
लीड हीरोइन का ऑडिशन मैं फुर्सत से करूंगा। पटकथा लिखी जा चुकी है, संवाद भी लगभग तयार हैं, लेकिन स्टोरी लिखी जानी अभी बाकी है। निर्देशन प्रभुदेवा को देने की सोच रहा था, लेकिन उन्होंने इस फिल्म में छह ग्रुप डांस सीक्वेंस और चार सोलो डांस परफॉरमेंस डालने पर जोर दिया। इसलिए मैंने उन्हें लतिया के बाहर किया। इस फिल्म को यदि “कॉमेडी डेज विथ कातिल” पर प्रमोट नहीं किया गया तो इसके पिटने के चांस काफी हाई हैं।
(काल्पनिक खबर-फेकिंग न्यूज)
hin_Deva hin_Deva hin_Deva bho_Deva